CELEX: 31992D0547
Language: el
Date: 1992-11-16 00:00:00
Title: 92/547/Ευρατόμ: Απόφαση του Συμβουλίου της 16ης Νοεμβρίου 1992 σχετικά με την ανανέωση ισχύος του καθεστώτος της «Kernkraftwerk Lingen GmbH» ως κοινής επιχείρησης

Avis juridique important

|

31992D0547

92/547/Ευρατόμ: Απόφαση του Συμβουλίου της 16ης Νοεμβρίου 1992 σχετικά με την ανανέωση ισχύος του καθεστώτος της «Kernkraftwerk Lingen GmbH» ως κοινής επιχείρησης  

Επίσημη Εφημερίδα αριθ. L 352 της 02/12/1992 σ. 0009 - 0012

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Νοεμβρίου 1992 σχετικά με την ανανέωση ισχύος του καθεστώτος της "Kernkraftwerk Lingen GmbH" ως κοινής επιχείρησης (92/547/Ευρατόμ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 49,  την πρόταση της Επιτροπής,  Εκτιμώντας:  ότι το Συμβούλιο, με την απόφαση 64/64/Ευρατόμ(1) , προέβη στη σύσταση της "Kernkraftwerk Lingen GmbH" ως κοινής επιχείρησης για χρονικό διάστημα 25 ετών  ότι η ισχύς της απόφασης έληξε στις 20 Νοεμβρίου 1989  ότι η "Kernkraftwerk Lingen GmbH", όπως συνεστήθη με την εν λόγω απόφαση, είχε ως στόχο την ανέγερση, διευθέτηση και εκμετάλλευση ενός πυρηνικού σταθμού της τάξεως των 250 MWe στο Darme, Kreis Lingen, Κάτω Σαξωνία της Γερμανίας  ότι η "Kernkraftwerk Lingen GmbH" αποφάσισε, στις 24 Αυγούστου 1981, για τεχνικο-οικονομικούς λόγους να παροπλίσει τον πυρηνικό σταθμό που είχε πάψει να λειτουργεί από τον Ιανουάριο του 1977  ότι η "Kernkraftwerk Lingen GmbH" προτείνει, μετά από τη διαδικασία παροπλισμού που διεξήγαγε μέχρι το στάδιο της ασφαλούς θωράκισης, να θέσει σε εφαρμογή ένα πρόγραμμα παρακολούθησης και ελέγχου της συμπεριφοράς των παροπλισμένων εγκαταστάσεων κατά την  περίοδο που οι πυρηνικές εγκαταστάσεις τελούν υπό καθεστώς ασφαλούς θωράκισης  ότι, για την πραγματοποίηση του εν λόγω στόχου, η "Kernkraftwerk Lingen GmbH" ζήτησε, στις 4 Ιουλίου 1989, να ανανεωθεί, για περίοδο δέκα ετών, το καθεστώς της ως κοινής επιχείρησης  ότι οι εμπειρίες που θα προκύψουν από το πρόγραμμα της "Kernkraftwerk Lingen GmbH" είναι πολύ χρήσιμες για τους φορείς εκμετάλλευσης πυρηνικών σταθμών και αποκτούν ιδιαίτερη σημασία για την ανάπτυξη άριστης στρατηγικής όσον αφορά τον παροπλισμό  πυρηνικών σταθμών και, επομένως, για την ανάπτυξη της πυρηνικής ενέργειας στο σύνολό της  ότι η διατήρηση του καθεστώτος της ως κοινής επιχείρησης θα επιτρέψει στην "Kernkraftwerk Lingen GmbH" να υλοποιήσει το προταθέν πρόγραμμα, περιστέλλοντας ιδίως τα οικονομικά της βάρη  ότι ενδείκνυται να δοθεί συνέχεια στο αίτημα της ανανέωσης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το καθεστώς της "Kernkraftwerk Lingen GmbH" ως κοινής επιχείρησης κατά την έννοια της συνθήκης, ανανεώνεται για χρονικό διάστημα δέκα ετών από τις 20 Νοεμβρίου 1989.  Η "Kernkraftwerk Lingen GmbH", της οποίας το καθεστώς ως κοινής επιχείρησης ανανεώνεται με την παρούσα απόφαση, έχει ως στόχο την εφαρμογή ενός προγράμματος παρακολούθησης και ελέγχου της συμπεριφοράς του παροπλισμένου πυρηνικού σταθμού, που βρίσκεται  στο Lingen, Κάτω Σαξωνία της Γερμανίας, κατά το διάστημα που οι πυρηνικές εγκαταστάσεις τελούν υπό καθεστώς ασφαλούς θωράκισης.  Άρθρο 2  Εγκρίνεται το καταστατικό της "Kernkraftwerk Lingen GmbH", που προσαρτάται στην παρούσα απόφαση.  Άρθρο 3  Εάν τα παρεχόμενα πλεονεκτήματα στην "Kernkraftwerk Lingen GmbH" με ειδική απόφαση του Συμβουλίου, δυνάμει του παραρτήματος ΙΙΙ της συνθήκης, καταργηθούν στο σύνολό τους πριν από τη λήξη της προθεσμίας που ορίζεται στο άρθρο 1, το Συμβούλιο θα  ανακαλέσει ταυτοχρόνως το καθεστώς της "Kernkraftwerk Lingen GmbH" ως κοινής επιχείρησης.  Άρθρο 4  Η παρούσα απόφαση απευθύνεται στα κράτη μέλη και στην "Kernkraftwerk Lingen GmbH".  Βρυξέλλες, 16 Νοεμβρίου 1992.  Για το Συμβούλιο Ο Πρόεδρος J. GUMMER    (1) ΕΕ αριθ. 214 της 24. 12. 1964, 3642/64.    ΠΑΡΑΡΤΗΜΑ   ΚΑΤΑΣΤΑΤΙΚΟ ΤΗΣ "KERNKRAFTWERK LINGEN GmbH"   Άρθρο 1  Η επωνυμία της εταιρείας είναι η ακόλουθη:  "Kernkraftwerk Lingen Gesellschaft mit beschraenkter Haftung" (Εταιρεία Περιορισμένης Ευθύνης) και η έδρα της είναι στο Lingen.  Η εταιρεία αυτή ιδρύεται για απροσδιόριστο χρονικό διάστημα.  Άρθρο 2  Σκοπός της επιχείρησης είναι η εγκατάσταση και η εκμετάλλευση ενός πυρηνικού σταθμού 250 MWe στο Darme, Kreis Lingen.  Η ιδρυθείσα εταιρεία δικαιούται να δημιουργήσει, να αποκτήσει, να εκμεταλλευθεί και να εκποιήσει κάθε άλλη εγκατάσταση και επιχείρηση που είναι αναγκαίες για την επίτευξη και την προαγωγή του εν λόγω σκοπού, όπως επίσης και να συμμετάσχει σε άλλες  επιχειρήσεις.  Άρθρο 3  Το οικονομικό έτος συμπίπτει με το ημερολογιακό έτος.  Άρθρο 4  Το κεφάλαιο της εταιρείας ανέρχεται σε 20 000 000 γερμανικά μάρκα.  Άρθρο 5  Κάθε πράξη διάθεσης εταιρικού μεριδίου ή τμήματος εταιρικού μεριδίου, εξαρτάται από τη συγκατάθεση όλων των εταίρων που έχουν αποφασιστική ψήφο.  Άρθρο 6  Η εταιρεία έχει δύο διαφορετικά διοικητικά όργανα, τα οποία είναι:  α) οι διαχειριστές  β) η γενική συνέλευση των εταίρων.  Άρθρο 7  Η εταιρεία έχει δύο διαχειριστές. Οι δύο αυτοί διαχειριστές εκπροσωπούν την εταιρεία από κοινού. Σε περίπτωση διορισμού πληρεξουσίων, ένας διαχειριστής της εταιρείας και ένας πληρεξούσιος μπορούν επίσης, ενεργώντας από κοινού, να εκπροσωπούν  εγκύρως την εταιρεία.  Άρθρο 8  Ο διορισμός και η ανάκληση των διαχειριστών γίνεται από τη γενική συνέλευση των εταίρων.  Ο διορισμός και η ανάκληση των πληρεξουσίων γίνεται από τους διαχειριστές, με τη συγκατάθεση της γενικής συνέλευσης των εταίρων.  Η θητεία των διαχειριστών δεν μπορεί να υπερβαίνει διάρκεια πέντε ετών και μπορεί να ανανεωθεί.  Άρθρο 9  Οι διαχειριστές και οι πληρεξούσιοι δεσμεύονται να διοικούν τις υποθέσεις της εταιρείας και να την εκπροσωπούν σύμφωνα με τους περιορισμούς και τις οδηγίες που ορίζονται στο καταστατικό ή με απόφαση της γενικής συνέλευσης ή βάσει των συμβάσεων  για το διορισμό τους.  Άρθρο 10  Εντός προθεσμίας έξη μηνών από τη λήξη κάθε οικονομικού έτους, οι διαχειριστές πρέπει να υποβάλλουν στη γενική συνέλευση των εταίρων την έκθεση δραστηριότητας της διανυθείσας χρήσης, τους ισολογισμούς και τον λογαριασμό κερδών και ζημιών, προς  έγκριση.  Άρθρο 11  Η γενική συνέλευση συνέρχεται με πρωτοβουλία των διαχειριστών, οι οποίοι προσκαλούν γραπτώς τους εταίρους δεκαπέντε ημέρες πριν από την ημερομηνία που έχει οριστεί για τη συνεδρίαση, προσδιορίζοντας την ημερήσια διάταξη της συνεδρίασης.  Με αίτημα ενός εταίρου, οι διαχειριστές υποχρεούνται να συγκαλέσουν αμελλητί τη γενική συνέλευση.  Οι εταίροι μπορούν να μην τηρήσουν τους όρους για τον τύπο και τις προθεσμίες που ορίζονται στο πρώτο εδάφιο.  Η προεδρία της συνέλευσης των εταίρων ασκείται κάθε έτος εναλλακτικά από τον εκπρόσωπο ενός των εταίρων με αποφασιστική ψήφο.  Άρθρο 12  Μια αποφασιστική ψήφος αντιστοιχεί σε 2 500 γερμανικών μάρκων ενός εταιρικού μεριδίου.  Άρθρο 13  Οι διαχειριστές πρέπει να ζητούν τη συγκατάθεση της γενικής συνέλευσης των εταίρων, ιδίως για την:  1) απόκτηση ή εκποίηση ακινήτων ή σύσταση εμπράγματου ασφαλείας επ' αυτών,  2) απόκτηση συμμετοχών,  3) χορήγηση πληρεξουσίων και εξουσιοδοτήσεων,  4) σύναψη ή τροποποίηση σύμβασης παροχής ηλεκτρικής ενέργειας,  5) σύναψη δανειοληπτικών πράξεων άνω του 1 000 000 γερμανικών μάρκων,  6) σύναψη δανειοληπτικών πράξεων στο εξωτερικό,  7) ανάληψη υποχρεώσεων εκ συναλλαγματικής.  Άρθρο 14  Η γενική συνέλευση των εταίρων αποφασίζει σχετικά με όλα τα θέματα που εμπίπτουν στην αρμοδιότητά της, δυνάμει νομοθετικών ή καταστατικών διατάξεων, και ιδίως για:  1) την αύξηση ή τη μείωση του εταιρικού κεφαλαίου,  2) τις τροποποιήσεις που πρέπει να γίνουν στο καταστατικό,  3) την έγκριση του ισολογισμού, την κατανομή των κερδών και την κάλυψη των ενδεχομένων ζημιών,  4) τη διάλυση της εταιρείας.  Άρθρο 15  Όλες οι δια νόμου προβλεπόμενες δημοσιεύσεις της εταιρείας πραγματοποιούνται μέσω της Bundesanzeiger.  Άρθρο 16  Εφόσον η εταιρεία συνεστήθη ως κοινή επιχείρηση κατά την έννοια της συνθήκης για την ίδρυση της Ευρωπαϊκής Κοινότητας Ατομικής Ενεργείας, υπόκειται, καθ' όλη τη διάρκεια των δραστηριοτήτων της ως κοινής επιχείρησης, στις διατάξεις της συνθήκης  Ευρατόμ για τις κοινές επιχειρήσεις καθώς και στις αποφάσεις του Συμβουλίου των Ευρωπαϊκών Κοινοτήτων, βάσει των οποίων συνεστήθη ως κοινή επιχείρηση και της χορηγήθηκαν ορισμένα από τα πλεονεκτήματα που απαριθμούνται στο παράρτημα ΙΙΙ της συνθήκης.  Ιδιαιτέρως:  α) Οι τροποποιήσεις του παρόντος καταστατικού θα αρχίσουν να ισχύουν μόνον μετά από έγκριση του Συμβουλίου, κατ' εφαρμογή του άρθρου 50 της συνθήκης.  β) Σύμφωνα με το άρθρο 171 παράγραφος 3 της συνθήκης Ευρατόμ, ο λογαριασμός κερδών και ζημιών και οι ισολογισμοί της εταιρείας, για κάθε διανυθέν οικονομικό έτος, διαβιβάζονται, εντός προθεσμίας ενός μηνός από την έγκρισή τους, εκ μέρους της γενικής  συνέλευσης, με τη φροντίδα των διαχειριστών, στην Επιτροπή των Ευρωπαϊκών Κοινοτήτων, η οποία τους ανακοινώνει στο Ευρωπαϊκό Κοινοβούλιο και στο Συμβούλιο.  Οι προβλέψεις εσόδων και δαπανών διαβιβάζονται με την ίδια διαδικασία ένα μήνα το αργότερο πριν από την έναρξη κάθε οικονομικού έτους.  γ) Για την εκχώρηση εταιρικών μεριδίων ή τμημάτων εταιρικών μεριδίων σε εταιρείες, η έδρα των οποίων βρίσκεται εκτός της Κοινότητας ή σε φυσικά πρόσωπα τα οποία δεν είναι υπήκοοι κράτους μέλους της Κοινότητας, καθώς και για κάθε εισφορά κεφαλαίου, επ'  ευκαιρία αύξησης του εταιρικού κεφαλαίου, από τα εν λόγω νομικά και φυσικά πρόσωπα, απαιτείται η έγκριση του Συμβουλίου των Ευρωπαϊκών Κοινοτήτων.  Υπό την επιφύλαξη των προαναφερόμενων διατάξεων, η εταιρεία εξακολουθεί να υπόκειται στη γερμανική νομοθεσία, ιδίως δε στο Νόμο περί Εταιρειών Περιορισμένης Ευθύνης, της 20ής Απριλίου 1892.  Άρθρο 17  Επί του αρχικά καταβληθέντος ιδρυτικού κεφαλαίου, καταβάλλονται στους εταίρους, για τη διάρκεια των κατασκευαστικών εργασιών, και μέχρι τέλους της περιόδου θέσεως σε λειτουργία και της δοκιμαστικής λειτουργίας, προσωρινοί τόκοι ύψους 6,5 % το  χρόνο. Η πληρωμή των τόκων αυτών τερματίζεται το αργότερο στις 31 Αυγούστου 1969.